Endnu engang blev der i dag uddelt legater og afholdt taler til Flyvestation Aalborgs årlige nytårsparole.

Selv år 2019 efterhånden er blevet mere end en uge gammel, så er traditionernes tid endnu ikke ovre. På Flyvestation Aalborg blev der tirsdag afholdt den traditionsride nytårsparole. Nytårsparolen er blevet afholdt hvert år siden 1951, hvor flyvestationen blev oprettet. Til nytårsparolen bliver der uddelt legater, og hvert år afholder flyvevåbnets oberst også en tale. - Nytårsparolen er tiden, hvor man kigger tilbage på det år der er gået. Vi har ud fra vores størrelse leveret virkelig godt på de opgaver, vi er sat i verden for at løse, fortæller oberst Thomas Thue Hansen. Det seneste år har Flyvevåbnet med base i Aalborg assisteret med missioner omkring EUs ydre grænse, og de er lige nu til stede i Irak og Kuwait. Derudover har de også i år afviklet et kæmpestort Air Show. -  Alle de opgaver, vi har haft, er i virkeligheden fra mit perspektiv blevet løst rigtig, rigtig godt, fortæller oberst Thomas Thue Hansen. Han forventer, at 2019 bliver lige så begivenhedsrigt som 2018.